Susanna Ruotsalainen

Susanna Ruotsalainen (s. 25. lokakuuta 1973 Uppsala, Ruotsi) on suomalainen markkinoija ja brändääjä ja entinen SM-tason lentopalloilija. Suurelle yleisölle Ruotsalainen tuli tunnetuksi ollessaan Diili-tv-ohjelman kilpailijana vuonna 2010. Hän oli myös yksi kilpailija Viidakon tähtöset -ohjelman ensimmäisellä tuotantokaudella, jossa hän sijoittui toiseksi. Hän on kilpaillut myös vuoden 2005 Suuri Seikkailu-tv-ohjelmassa.

Yksityiselämä 
Ruotsalainen seurusteli syksystä 2010 lähtien entisen mäkihyppääjän Matti Nykäsen kanssa. Pari meni kihloihin tammikuussa 2011 ja he asuivat sittemmin Jyväskylässä. Ennen Jyväskylään muuttoa Ruotsalainen asui Helsingin Punavuoressa kuusi vuotta. Hän hoiti jonkin aikaa myös Nykäsen keikkoihin ja mäkihyppyyn liittyneitä asioita. Kihlaus purkautui keväällä 2013. Ruotsalainen opiskelee urheilujohtamista maisteriohjelmassa Jyväskylässä.

Suomalaiset julkisuuden henkilöt
Suomalaiset lentopalloilijat
Vuonna 1973 syntyneet
Elävät henkilöt

Lähteet